Mosmarrëveshjet bërthamore me Iranin hyjnë në një fazë të re
 Irani ka shprehur vullnetin për bashkëpunim, megjithëse nuk ka lejuar inspektimin e objekteve bërthamore. 
Objektet bërthamore të Iranit janë molla e sherrit në këtë debat. Këto centrifuga të sofistikuara pasurojnë uranium dhe nëse uraniumi pasurohet në një gradë të lartë, ai mund të përdoret për armë bërthamore. Irani nuk lejoi javën e kaluar inspektorët e Agjencisë Atomike të futen për të vizituar një objekt të tillë: Irani thotë se programi i tij bërthamor ka synime paqësore. Ministri i Jashtëm Ali Akbar Salehi thotë se vendet që nuk e besojnë këtë, duhet të bëjnë një zgjedhje: Por Agjencia Atomike nuk është dakord dhe ka nxjerrë një raport ku përshkruan ndër të tjera funksionin e mundshëm ushtarak të këtij programi. Zyrtarë të lartë perëndimorë vërejnë se bisedimet e mëparshme kanë dështuar dhe thonë se Irani duhet të bëjë angazhime nëse kërkon hapjen e bisedimeve të reja: Kjo nënkupton inspektime të plota që deri tani Teherani nuk i ka lejuar. Eksperti për Iranin Mark Fitzpatrick thotë se kjo lojë e angazhimit për bashkëpunim dhe pastaj e shfaqjes së kundërshtimit pasqyron kontrollin që ushtrojnë politikanët e vijës së ashpër mbi elementët e moderuar në Teheran. Por ish-zyrtari i Departamentit të Shtetit Dennis Ross i tha Shërbimit Persisht të Zërit të Amerikës se sanksionet ndërkombëtare mund të fillojnë të ndryshojnë edhe qëndrimin e elementëve të vijës së ashpër: Pikërisht këtë po përgatiten të bëjnë zyrtarët perëndimorë, por deri tani ata nuk janë bindur se zyrtarët iranianë janë vërtetë të gatshëm për ndryshimin e politikave të tyre.